**Τεχνικός Υποστήριξης Πληροφοριακών Συστημάτων**

H A.TL.AS Consulting είναι μια από τις κορυφαίες Φορολογιστικές και Συμβουλευτικές Έταιρίες στην Ελλάδα με ιστορία 5 δεκαετιών στην ελληνική και διεθνή αγορά, με πολυάριθμες βραβεύσεις και με δυναμικό σχέδιο ανάπτυξης μέσα στην επόμενη δεκαετία. Η ανάπτυξη του ανθρωπίνου δυναμικού της A.TL.AS Consulting, αποτελεί αναπόσπαστο κομμάτι της εταιρικής μας κουλτούρας, καθώς εκτιμούμε ότι οι ανθρώπινοι πόροι σε σύνθεση μεταξύ τους, συνδράμουν στην υλοποίηση του οράματος μας, στην επίτευξη των επιχειρηματικών στόχων, διαμορφώνουν θετικά αποτελέσματα για το επιχειρηματικό περιβάλλον καθώς και την ανάπτυξη της Εταιρίας μας.

Με γνώμονα το πλάνο ανάπτυξης της εταιρίας μας διαμορφώνουμε ένα  αποσαφηνισμένο πλάνο εξέλιξης για κάθε επαγγελματία που συνεργάζεται μαζί μας, βασιζόμενοι στις αξίες μας, τις ανάγκες της αγοράς καθώς φροντίζουμε και δημιουργούμε ένα μοντέρνο περιβάλλον εργασίας με συνθήκες εργασίας που ευνοούν την πρόοδο του καθενός μέσα από την ανάπτυξη της ομάδας!

Στο πλαίσιο ανάπτυξής μας αναζητούμε **Τεχνικό Υποστήριξης Πληροφοριακών Συστημάτων** για τις κεντρικές μας εγκαταστάσεις στην πόλη της Θεσσαλονίκης.  
  
**Περιγραφή Θέσης:**

* Συμμετέχει στον σχεδιασμό, στην ανάπτυξη, στην εγκατάσταση στη συντήρηση και στην βελτίωση των Πληροφοριακών Συστημάτων των προγραμμάτων της εταιρίας μας. Κατά κύριο λόγο σε πληροφοριακά συστήματα της Epsilonet (πχ. PYLON Εμπορικό, PYLON HRM, Hyper Λογιστική, Hyper Payroll. Κτλ) αλλά και (προαιρετικά) άλλων λογιστικών και εμπορικών προγραμμάτων όπως Softone, Entesoft , MS Navision κτλ
* Συμμετέχει στην συλλογή και στην ανάλυση αιτημάτων αυτοματοποίησης διαδικασιών της εταιρείας μας, προβαίνοντας στις απαραίτητες ενέργειες για την διεκπεραίωση των αιτημάτων αυτών
* Συμμετέχει στην παραμετροποίηση, βελτίωση και στην ολοκληρωμένη χρήση της σουίτας της Microsoft και των εφαρμογών της από τους χρήστες της και στην δημιουργία αυτοματισμών προς εξοικονόμηση χρόνου και πόρων της εταιρίας
* Με βάση τις επιχειρησιακές διαδικασίες και την πολιτική ασφαλείας της εταιρείας, συμμετέχει στον συντονισμό των χρηστών για την διασφάλιση της εύρυθμης λειτουργίας των εφαρμογών του Πληροφοριακού Συστήματος
* Ενημερώνεται με τις νέες τεχνολογίες και προτείνει νέα συστήματα και αυτοματισμούς που βελτιώνουν τις επιχειρησιακές διαδικασίες της εταιρείας
* Συμμετέχει στον συντονισμό και στην υλοποίηση των έργων που διεξάγονται από το τμήμα Πληροφορικής, διατηρώντας την επαφή με συνεργάτες προμηθευτές υλικού Η/Υ και προϊόντων λογισμικού
* Εκπαιδεύει και Υποστηρίζει τους τελικούς χρήστες στα Συστήματα Πληροφορικής

Απαραίτητα Προσόντα

Ο κατάλληλος υποψήφιος θα πρέπει:

* Να είναι Απόφοιτος AEI ή ΤΕΙ με κατεύθυνση στους υπολογιστές και γενικότερα στα πληροφοριακά συστήματα
* Να έχει εμπειρία σε αντίστοιχη θέση
* Να γνωρίζει Άριστα την αγγλική γλώσσα τόσο σε γραπτό όσο και σε προφορικό λόγο
* Να έχει θέληση και μεράκι για συνεχή μάθηση και βελτίωση

Παροχές

Η εταιρία προσφέρει:

* Ένα ανταγωνιστικό πακέτο αποδοχών
* Ένα Φιλικό και ήρεμο περιβάλλον εργασίας
* Ισορροπία μεταξύ της προσωπικής και της εργασιακής ζωής
* Συμμετοχή προαιρετικά, ανώνυμα και χωρίς κόστος σε Γραμμή Ψυχολογικής Υποστήριξης
* Συνεχής εξέλιξη και εκπαίδευση
* Δυνατότητα να ηγηθεί το κατάλληλο άτομο στο νεοσύστατο Τμήμα Πληροφορικής και Αυτοματισμών

**Και το πιο σημαντικό είναι η εταιρία μας είναι ένας οργανισμός που νοιάζεται πραγματικά και έμπρακτα για τους ΑΝΘΡΩΠΟΥΣ της και την ΟΙΚΟΓΕΝΕΙΑ τους!**